کوگل

کوگل ( کُوگل) ایک پکی ہوئی پڈنگ یا کیسیرول جو عموماً انڈوں کے نوڈلز (لوکشن کوگل) یا آلو سے تیار کیا جاتا ہے۔ یہ ایک روایتی اشکنازی یہودی پکوان ہے جو اکثر سبت اور یوم طوب کے موقع پر تیار ہوتا ہے۔

اشتقاقیات 
لفظ کوگل یدیش زبان میں بالائی وسطی جرمن زبان کے لفظ kugel (یعنی گول، گلوب، گیند) سے آیا ہے؛ اس سے یوں معلوم ہوتا ہے کہ پکوان اصل میں گول ہوتا تھا۔ تاہم، آج کل کوگل گول کی بجائے مربع کی شکل میں بنائے جاتے ہیں۔

لیتھوانیائی یہود (لیتھوانیا، شمالی پولینڈ اور شمالی روس کے یہود) اس پڈنگ کو ”کوگل“ اور گالیسیائی یہود (شمال مشرقی پولینڈ اور مغربی یوکرین کے یہود) ”کیگل“ کہتے ہیں۔

تاریخ 

پہلے کوگل روٹی اور آٹے سے بنائے گئے تھے اور میٹھے کی بجائے خوش ذائقہ تھے۔ لگ بھگ 800 سال پہلے جرمنی کے باورچیوں نے روٹی کے مکسچر کو نوڈلز یا فارفل سے بدل دیا۔

خوش ذائقہ کوگل آلوؤں، مصہ، بند گوبھی، گاجروں، زوچینی، پالک یا پنیر پر مشتمل ہوتا ہے۔

اس سے مشابہ روایتی بیلاروسی پکوان آلو بابکا ہے۔ لیتھوانیا میں اس پکوان کو کوگلس کہتے ہیں۔ یہ آلو کی پڈنگ سے بنتا ہے اور روایتی لیتھوانیائی پکوان ہے۔

یہودی تہوار 

کسی تہوار یا سبت کے موقع پر کوگل اشکنازی یہودی گھرانوں کا بنیادی پکوان ہوتا ہے۔ کچھ حسیدی یہودیوں کا یقین ہے کہ سبت کے موقعے پر کوگل کھانے سے بہت سے روحانی برکتوں کا نزول ہوتا ہے، خاص کر تب جب کوگل کسی حسیدی ربی کو پیش کی جائے۔

نوڈلز کا کوگل، آلو کا کوگل اور مختلف اجزا سے تیار شدہ کوگل یہودی تہواروں کی زینت ہوتا ہے، مصہ نامی کوگل عید فسح پر کھایا جاتا ہے۔

حوالہ جات 

آلو کے پکوان
اسرائیلی پکوان
پاستا کے پکوان
میٹھے
جرمن الفاظ و عبارتیں
یدیش الفاظ اور جملے
اشکنازی یہودی پکوان
لتھووینیائی پکوان
امریکی پکوان
یہودی پکوان
Short description is different from Wikidata